Korsdalsbekken

Korsdalsbekken (nordsamisk: Suohpášjohka) er ei elv i Sør-Varanger kommune i Finnmark. Den er ei sideelv til Munkelva.

Elva har utspring fra et lite tjern på Lávvoriggeoaivi, som er fjellvidda nordvest for Sandneslangvatnet. Den renner derfra mot sørvest gjennom en rekke små innsjøer til samløpet med elva fra Korsdalsvatnet, som kommer inn fra sørøst. Her snur elva mot nordvest og fortsetter ned gjennom den skogkledte Korsdalen til samløpet med Munkelva, like før denne munner ut i Munkefjorden.

Elvemunningen ligger innenfor Neiden- og Munkefjord naturreservat. Munkelvvassdraget ble i 1973 vernet mot kraftutbygging i Verneplan I for vassdrag.

Fotnoter

Referanser 

Elver i Sør-Varanger
Munkelvvassdraget